pythainlp/thai-wiki-dataset-v4 huggingface dataset:
วัดโชค

วัดโชค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลโพธาราม อำเภอโพธาราม จังหวัดราชบุรี ที่ดินตั้งวัดมีเนื้อที่ 22 ไร่ 3 งาน 55 ตารางวา ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2475
วัดโชค เดิมชื่อ วัดบ้านใหม่ เพราะตั้งอยู่ที่ตำบลคลองบ้านใหม่ซึ่งเป็นที่ตั้งประตูระบายน้ำ (ต่อมาโอนเข้ากับตำบลโพธาราม) จนเมื่อ พ.ศ. 2455 สมเด็จพระมหาสมณเจ้า กรมพระยาวชิรญาณวโรรสเสด็จมาตรวจคณะสงฆ์จังหวัดราชบุรีผ่านวัดบ้านใหม่ ทั้ง ๆ ที่มิได้ตั้งพระทัยแวะที่วัดนี้ แต่เห็นประชาชนตั้งพลับพลาต้อนรับ ปูผ้าขาวลาดจรดริมท่าน้ำ ชาวบ้านรอคอยรับเสด็จเต็มถนนเข้าวัด จึงเปลี่ยนพระทัยแวะเข้าวัด เสด็จขึ้นพลับพลาต้อนรับ ชาวบ้านจัดสำรับอาหารถวายเพล กรมพระยาวชิรญาณวโรรสทรงเห็นความพร้อมเพรียงจึงตรัสชมเชยและเปลี่ยนชื่อวัดให้ใช้ชื่อใหม่ว่า "วัดโชค" ให้เป็นมงคลนาม และระลึกถึงความมีโชคคือเป็นวัดที่มีโชคที่สมเด็จพระสังฆราชได้แวะ
ต่อมา พ.ศ. 2462 สมเด็จพระมหาสมณเจ้า กรมพระยาวชิรญาณวโรรสได้เสด็จมาราชบุรีอีกครั้งหนึ่ง พักอยู่ที่ศาลาริมน้ำซึ่งเป็นศาลาเล็ก 2 หลังคู่กัน (ขณะนี้ได้รื้อแล้ว) เป็นเวลา 2 วันคือวันที่ 21–22 มิถุนายน จอดเรือลอยอยู่ริมท่าน้ำ แล้วเสด็จขึ้นประทับบนศาลาใหญ่ให้ชาวบ้านเข้าเฝ้าอย่าง
ใกล้ชิด (ศาลานี้ปัจจุบันใช้เป็นศาลาการเปรียญ) ก่อนเสด็จกลับทรงประทานภาพถ่ายของพระองค์แก่หลวงพ่อแจ่มเจ้าอาวาสวัดโชคในขณะนั้น
วัดมีพระประธานองค์ใหญ่ที่สร้างขึ้นใหม่อยู่กลางแจ้ง ภายในพระประธานใช้บรรจุพระพุทธรูปเก่าแก่ของวัดที่มีอายุนับพันปีที่ย้ายมาเมื่อ พ.ศ. 2515 จากอุโบสถเก่า อุโบสถหลังเดิมก่อนที่จะรื้อมีรูปร่างแบบจีนเช่นเดียวกับวิหารที่หลวงพ่อแจ่ม กระเบื้องเก่าของอุโบสถที่ขุดได้บริเวณวัดและบางส่วนของหลังคาอุโบสถทำด้วยดินแดงแบบกระเบื้องกาบกล้วยซึ่งมาจากจีน รวมทั้งอุโบสถเก่าเป็นฝีมือการก่อสร้างของช่างจีนด้วย วัดได้รับพระราชทานวิสุงคามสีมา เมื่อ พ.ศ. 2513 เขตวิสุงคามสีมา กว้าง 16 เมตร ยาว 26 เมตร
ยูซูฟา มูกอโก

ยูซูฟา มูกอโก (เกิด 20 พฤศจิกายน ค.ศ. 2004) เป็นนักฟุตบอลอาชีพชาวเยอรมัน ปัจจุบันเล่นในตำแหน่งกองหน้าให้แก่สโมสรโบรุสซีอาดอร์ทมุนท์ในบุนเดิสลีกา และทีมชาติเยอรมนี เขาเป็นที่รู้จักจากความสามารถในการทำประตูในขณะที่อายุยังน้อย มูกอโกเกิดในแคเมอรูน แต่เป็นตัวแทนของเยอรมนีในการแข่งขันระดับนานาชาติ
ใครว่าข้าไม่เหมาะเป็นจอมมาร

ใครว่าข้าไม่เหมาะเป็นจอมมาร ~ต้นตระกูลจอมมารที่แกร่งที่สุดในประวัติศาสตร์เกิดใหม่ไปเรียนที่โรงเรียนลูกหลาน~ (魔王学院の不適合者 ～史上最強の魔王の始祖、転生して子孫たちの学校へ通う～, Maō Gakuin no Futekigōsha ~Shijō Saikyō no Maō no Shiso, Tensei Shite Shison-tachi no Gakkō e Kayou~) หรือที่รู้จักในชื่ออย่างย่อว่า ใครว่าข้าไม่เหมาะเป็นจอมมาร (魔王学院の不適合者, Maō Gakuin no Futekigōsha) เป็นซีรีส์ไลต์โนเวลญี่ปุ่น เขียนโดยซู และวาดภาพประกอบโดยโยชิโนริ ชิซูมะ เดิมเริ่มเผยแพร่ในฐานะนิยายเว็บบนผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรเมื่อเดือนเมษายน พ.ศ. 2560 ภายหลังได้รับลิขสิทธิ์ตีพิมพ์เป็นหนังสือไลต์โนเวลโดยสำนักพิมพ์ ASCII Media Works เมื่อเดือนมีนาคม พ.ศ. 2561 มังงะดัดแปลงวาดภาพโดยคายูฮารูกะ เผยแพร่ออนไลน์ตั้งแต่เดือนกรกฎาคม พ.ศ. 2561 ถึงกรกฎาคม พ.ศ. 2564 ซึ่งจบลงเพราะการถึงแก่กรรมของผู้วาดภาพ ซีรีส์ไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างสตูดิโอซิลเวอร์ลิงก์ออกอากาศตั้งแต่เดือนกรกฎาคมถึงกันยายน พ.ศ. 2563 ฤดูกาลที่สองเริ่มออกอากาศในเดือนมกราคม พ.ศ. 2566
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง
สเตอริโอไทป์

สเตอริโอไทป์ (เขียนด้วยตัวพิมพ์ใหญ่ทั้งหมด) เป็นอีพีแรกโดยเกิร์ลกรุปชาวเกาหลีใต้สเตย์ซี จัดจำหน่ายโดยกาเกาเอ็นเตอร์เทนเมนต์ และวางจำหน่ายโดยไฮอัปเอนเตอร์เทนเมนต์ เมื่อวันที่ 6 กันยายน ค.ศ. 2021 เกือบสิบเดือนหลังจากการเปิดตัวของกลุ่ม
วางจำหน่าย.
วันที่ 4 สิงหาคม ค.ศ. 2021 ไฮอัปเอนเตอร์เทนเมนต์ประกาศว่าสเตย์ซีจะวางจำหน่ายอีพีแรกในต้นเดือนกันยายน ต่อมาวันที่ 15 สิงหาคม มีการเปิดเผยชื่อว่า "สเตอริโอไทป์" อีพีและมิวสิกวิดีโอสำหรับเพลงไตเติลวางจำหน่ายพร้อมกันในวันที่ 6 กันยายน
ประสิทธิภาพเชิงพาณิชย์.
"สเตอริโอไทป์" จำหน่ายได้มากกว่า 114,000 ชุดภายในหนึ่งสัปดาห์หลังจากวางจำหน่าย และเปิดตัวที่อันดับที่ 2 ในแกออนอัลบั้มชาร์ต
รายชื่อเพลง.
เพลงทั้งหมดเขียนโดยแบล็กอายด์พิลซึงและช็อน กุน และเรียบเรียงโดย ราโด
หมายเหตุ
มหาสงครามกู้แผ่นดิน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
มหาสงครามกู้แผ่นดิน (ญี่ปุ่น: キングダム, โรมาจิ: Kingudamu) เป็นภาพยนตร์ญี่ปุ่นในปี พ.ศ. 2562 กำกับโดยชินซูเกะ ซาโต และผลิตโดยโซนี่พิกเจอส์ ประเทศญี่ปุ่น เป็นภาพยนตร์ดัดแปลงจากซีรีส์มังงะ"สงครามผงาดบัลลังก์จิ๋นซี" หรือ "Kingdom" ผลงานของยาซูฮิซะ ฮาระและตีพิมพ์โดยสำนักพิมพ์ชูเอชะ บทภาพยนตร์เขียนโดยสึโตมุ คูโรอิวะ, ชินซูเกะ ซาโต และยาซูฮิซะ ฮาระ เค็นโตะ ยามาซากิผู้เคยรับบทเป็นหลี่ซิ่นในภาพยนตร์สั้น 3 นาที่ปล่อยในปี พ.ศ. 2559 ได้กลับมารับบทแสดงนำของภาพยนตร์อีกครั้ง นักแสดงสมทบได้แก่เรียว โยชิซาวะ, คันนะ ฮาชิโมโตะ, มาซามิ นางาซาวะ, คานาตะ ฮงโง และทากาโอะ โอซาวะ ภาพยนตร์เล่าเรื่องชีวิตของหลี่ซิ่น ขุนพลของรัฐฉินตั้งแต่วัยเด็กซึ่งเป็นเด็กกำพร้าผ่านทำการผลงานในการศึกในช่วงปลายยุครณรัฐของจีนโบราณ 
ภาพยนตร์ออกฉายในประเทศญี่ปุ่นเมื่อวันที่ 19 เมษายน พ.ศ. 2562 ในประเทศไทยออกอากาศทางโทรทัศน์ครั้งแรกทางช่องโมโน 29 เมื่อวันที่ 28 ธันวาคม พ.ศ. 2564
วัดวังหว้า (จังหวัดระยอง)

วัดวังหว้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังหว้า อำเภอแกลง จังหวัดระยอง
วัดวังหว้าตั้งวัดเมื่อ พ.ศ. 2426 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513 
อาคารเสนาสนะที่สำคัญ ได้แก่ อุโบสถเป็นที่ประดิษฐานพระประธานปางสมาธินามว่า "พระพุทธมณี ศรีอริยนเมตไตรย" เจดีย์เป็นที่ประดิษฐานพระพุทธรูป และภาพเขียนประวัติของหลวงปู่คร่ำ ศาลาการเปรียญซึ่งเป็นที่ตั้งศพของหลวงปู่คร่ำ และหอหุ่นขี้ผึ้งเป็นที่ประดิษฐานพระพุทธรูป หุ่นขี้ผึ้ง
วัดมีเกจิอาจารย์ที่ได้รับความเคารพและเป็นที่ศรัทธาของชาวระยองและประชาชนทั่วประเทศ คือ หลวงปู่คร่ำ ยโสธโร ท่านเชี่ยวชาญวิทยาคม ได้รับนิมนต์ไปปลุกเสกวัตถุมงคลทั่วทุกภาคของประเทศ มีชื่อเสียงโด่งดังในเรื่องวัตถุมงคล อย่างพระเครื่อง ผ้ายันต์พัดโบก น้ำมันนเรศวรออกศึก วัตถุมงคลต่าง ๆ รวมถึงพระผงพิมพ์สมเด็จ ฉลองอายุ 99 ปี
วัดธาตุ (อำเภอเมืองขอนแก่น)

วัดธาตุ เดิมเรียกกันว่า วัดธาตุนครเดิม หรือวัดเหนือ เป็นวัดโบราณเก่าแก่ สร้างมาตั้งแต่สมัยกรุงรัตนโกสินทร์ตอนต้น เป็นวัดที่พระนครศรีบริรักษ์บรมราชภักดี (เพียเมืองแพน) ต้นตระกูลเสนอพระ อดีตเจ้าเมืองขอนแก่นคนแรกสร้างขึ้น เพื่อเป็นสถานที่บำเพ็ญกุศลของเจ้าเมือง ในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งกรุงรัตนโกสินทร์ ราวปี พ.ศ. 2332 พร้อมกับการสร้างวัดอื่น ๆ ในเมืองขอนแก่นอีกหลายวัด ตามธรรมเนียมการปกครอง และประเพณีนิยมของภาคตะวันออกเฉียงเหนือ
วัดธาตุ เป็นพระอารามหลวง ชั้นตรี ชนิดสามัญ สังกัดคณะสงฆ์มหานิกาย ตั้งอยู่เลขที่  237 ถนนกลางเมือง (บ้านเมืองเก่า) ตำบลในเมือง อำเภอเมืองขอนแก่น จังหวัดขอนแก่น ได้รับพระราชทานวิสุงคามสีมา เมื่อวันที่ 12 มีนาคม พ.ศ. 2508 ได้รับการสถาปนาขึ้นเป็นพระอารามหลวง เมื่อวันที่ 31 พฤษภาคม พ.ศ. 2521
ประวัติ.
พ.ศ. 2335 ท้าวสัก ตำแหน่งเพียเมืองแพน อยู่บ้านชีโหล่น เมืองสุวรรณภูมิ ได้ชักชวนครอบครัวได้ประมาณ 330 ครอบครัว อพยพมาตั้งบ้านเรือนขึ้นใหม่อีกแห่งหนึ่ง เรียกว่า บ้านบึงบอน ต่อมา พ.ศ. 2340 พระบาทสมเด็จพระพุทธยอดฟ้าจุฬาโลก มีพระบรมราชโองการยกฐานะให้เป็น "เมืองขอนแก่น" แต่งตั้งให้ "ท้าวสัก" เป็นเจ้าเมืองขอนแก่นคนแรก มีนามว่า "พระนครศรีบริรักษ์" เนื่องจากชนชั้นปกครองเมืองต่าง ๆ ในภาคอีสาน ซึ่งมีเชื้อสายเนื่องมาจากนครเวียงจันทน์ เมื่อท้าวเมืองแพน หรือพระนครศรีบริรักษ์บรมราชภักดี ได้ตั้งเมืองขอนแก่นขึ้นที่บ้านบึงบอน จึงได้เริ่มสร้างวัดขึ้น 4 วัด ตามธรรมเนียมการปกครอง และประเพณีนิยมของภาคตะวันออกเฉียงเหนือ คือ
พ.ศ. 2486 ได้จัดตั้งสำนักเรียนวิเวกธรรมประสิทธิ์วิทยา เปิดสอนนักธรรม - บาลี 
พ.ศ. 2529 โรงเรียนวิเวกธรรมประสิทธิ์วิทยา ได้ขอเปิดขยายโอกาสทางการศึกษาขึ้น โดยขอเป็นสาขาของมหาวิทยาลัยมหาจุฬาลงกรณราชวิทยาลัย วัดมหาธาตุ กรุงเทพ ฯ ในนาม "มหาวิทยาลัยมหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น" เปิดสอนในระดับอุดมศึกษา คณะพุทธศาสตร์ 
พ.ศ. 2531 เปิดศูนย์การศึกษาโรงเรียนพุทธศาสนาวันอาทิตย์ เพื่อให้โอกาสแก่เยาวชนที่สนใจได้ศึกษาประวัติ และหลักธรรมของพระพุทธศาสนา 
พ.ศ. 2535 โรงเรียนวิเวกธรรมประสิทธิ์วิทยา เปิดสอนแผนกสามัญศึกษา พ.ศ. 2536 มหาวิทยาลัยมหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น เปิดสอน 2 คณะ คือ คณะครุศาสตร์ คณะสังคมศาสตร์
ในปัจจุบัน วัดธาตุ ได้มีการจัดการศึกษา 5 แผนก คือ 
ปัจจุบันได้ดำเนินการพัฒนาวัดธาตุ พระอารามหลวง อย่างที่บูรพาจารย์เคยปฏิบัติมา โดยเฉพาะวัดธาตุ ถือได้ว่าเป็นศูนย์กลางของการศึกษาของคณะสงฆ์จังหวัดขอนแก่น จึงมีพระภิกษุสามเณรอยู่จำพรรษาเพื่อศึกษาและปฏิบัติศาสนกิจปีละประมาณ 150 รูป ดังนั้น จึงได้แบ่งการปกครองออกเป็น 7 คณะ ตามหมายเลขประจำกฏิ หรือกลุ่มกุฏิ โดยมีเจ้าคณะแต่ละรูปทำหน้าที่เป็นผู้ช่วยเจ้าอาวาส ดูแลปกครองและสงเคราะห์พระภิกษุสามเณรภายในคณะ ให้ปฏิบัติชอบตามพระธรรมวินัย ระเบียบกติกาของวัด และให้ได้รับความสัปปายะตามสมควรแก่ฐานะ
ที่ตั้งและขนาด.
วัดธาตุ ตั้งอยู่เลขที่ 237 ถนนกลางเมือง (บ้านเมืองเก่า) ตำบลในเมือง อำเภอเมืองขอนแก่น จังหวัดขอนแก่น มีเนื้อที่ 12 ไร่
อาณาเขตติดต่อ.
ทิศเหนือ ติดต่อกับที่ดินเอกชน
ทิศตะวันออก ติดต่อกับซอยนิการสำราญ 5 และถนนรอบบึง
ทิศใต้ ติดต่อกับซอยกลางเมือง 4
ทิศตะวันตก ติดต่อกับถนนกลางเมือง
ลำดับเจ้าอาวาส.
วัดธาตุ เริ่มตั้งแต่สร้างวัด เมื่อราว พ.ศ. 2332 ในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งกรุงรัตนโกสินทร์ เป็นต้นมา ไม่สามารถหาหลักฐานได้แน่ชัดว่ามีเจ้าอาวาสครองวัดนี้มาแล้วกี่รูป แต่เท่าที่มีหลักฐานแน่นอนปรากฏ ดังนี้
คว็อน ฮย็อก (นักเบสบอล)

คว็อน ฮย็อก (เกิด 6 พฤศจิกายน พ.ศ. 2526 ในแทกู, ประเทศเกาหลีใต้) เป็นนักกีฬาเบสบอล จากประเทศเกาหลีใต้ เขาได้รับเหรียญทองในโอลิมปิกฤดูร้อน 2008
ณัฐพล เกียรติวินัยสกุล

ณัฐพล เกียรติวินัยสกุล (เกิด 18 มีนาคม พ.ศ. 2512) อดีตสมาชิกสภาผู้แทนราษฎรจังหวัดลพบุรี สังกัดพรรคเพื่อไทย ปัจจุบันสังกัดพรรครวมไทยสร้างชาติ และอดีตรองนายกองค์การบริหารส่วนจังหวัดลพบุรี
ประวัติ.
ณัฐพล เกิดเมื่อวันที่ 18 มีนาคม พ.ศ. 2512 เป็นบุตรนายวินัย เกียรติวินัยสกุล มีพี่สาว 1 คน เป็นญาติพิชัย เกียรติวินัยสกุล
สำเร็จการศึกษาระดับมัธยมศึกษา จากโรงเรียนบดินทรเดชา (สิงห์ สิงหเสนี) ระดับปริญญาตรี วิศวกรรมศาสตรบัณฑิต (เกียรตินิยมอันดับ 2) จากสถาบันเทคโนโลยีพระจอมเกล้าเจ้าคุณทหารลาดกระบัง และระดับปริญญาโท Master of Business Administration , The George Washington University, Washington D.C., U.S.A.
งานการเมือง.
อดีตเป็นสมาชิกสภาองค์การบริหารส่วนจังหวัด ประธานสภาองค์การบริหารส่วนจังหวัดลพบุรี และ รองนายกองค์การบริหารส่วนจังหวัดลพบุรี พ.ศ. 2537-2542 ตามลำดับ
ปี พ.ศ. 2544 ลงสมัครสมาชิกสภาผู้แทนราษฎรครั้งแรกของจังหวัดลพบุรี สังกัดพรรคไทยรักไทย 
สมาชิกสภาผู้แทนราษฎร.
ณัฐพล เกียรติวินัยสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
โกลเดนดิสก์อะวอดส์

โกลเดนดิสก์อะวอดส์ (เกาหลี: ,) เป็นงานประกาศรางวัลทางด้านดนตรีประจำปีของเกาหลีใต้เพื่อเป็นเกียรติแก่ความสำเร็จในอุสาหกรรมเพลงในท้องถิ่น พิธีมอบรางวัลก่อตั้งขึ้นโดยมีวัตถุประสงค์เพื่อส่งเสริมความคิดสร้างสรรค์ในวัฒนธรรมสมัยนิยม ค้นพบศิลปินหน้าใหม่ และมีส่วนสนับสนุนการเติบโตของวงการเพลง พิธีครั้งแรกจัดขึ้นในปี 1986
โกลเดนดิสก์อะวอดส์ ครั้งที่ 35 จัดขึ้นในวันที่ 9–10 มกราคม ค.ศ. 2021 โดยไม่มีผู้ชมถ่ายทอดสดเนื่องจากการระบาดทั่วของโควิด-19
ประเภทรางวัล.
งานประกาศรางวัลโกลเดนดิสก์อะวอดส์ ครั้งที่ 34 มีสองรางวัลใหญ่ได้แก่ อัลบั้มแห่งปี (หรือที่รู้จักในชื่อ Album Daesang) และ เพลงดิจิทัลแห่งปี (หรือที่รู้จักในชื่อ Digital Song Daesang) รางวัลหลัก (หรือที่เรียกว่า Bonsang) เป็นรางวัลสำหรับศิลปินหลายคนในหมวดอัลบั้มและเพลงดิจิทัล ผู้ชนะรางวัลใหญ่จะถูกเลือกจากผู้ชนะรางวัลหลัก
รางวัลใหญ่.
รายชื่อผู้ชนะทั้งหมดดัดแปลงมาจากเว็บไซต์ Golden Disc Awards
รางวัลหลัก.
ผู้ชนะทั้งหมดดัดแปลงมาจากเว็บไซต์ Golden Disc Awards
รางวัลศิลปินหน้าใหม่แห่งปี.
รายชื่อผู้ชนะเรียงตามตัวอักษรตามปี 
ศิลปินที่ได้รับรางวัลมากที่สุด.
รางวัลใหญ่ที่สุดที่ได้รับรางวัล.
รายชื่อผู้ชนะอัลบั้มแห่งปี (อัลบั้มแดซัง) และ เพลงดิจิทัลแห่งปี (ดิจิทัลแดซัง)
โคตรเซียนโรงเรียนพนัน Twin

โคตรเซียนโรงเรียนพนัน Twin (ญี่ปุ่น: 賭ケグルイ 双－ツイン－, โรมาจิ: Kakegurui Tsuin) เป็นซีรีส์มังงะญี่ปุ่น แต่งเรื่องโดยโฮมูระ คาวาโมโตะ และวาดภาพโดยเค ไซกิ เป็นทั้งภาคแยกและภาคพรีเควลของ"โคตรเซียนโรงเรียนพนัน" ซึ่งแต่งเรื่องโดยคาวาโมโตะ และวาดภาพโดยโทรุ นาโอมูระ ตีพิมพ์ในนิตยสาร"กังกังโจ๊กเกอร์"ของบริษัทสแควร์เอนิกซ์ตั้งแต่เดือนกันยายน พ.ศ. 2558 และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 13 เมือเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์ออริจินอลเน็ตแอนิเมชันผลิตโดยสตูดิโอแมปปา ปล่อยฉายทางเน็ตฟลิกซ์ในเดือนสิงหาคม พ.ศ. 2565
อาณาจักรต้าหลี่

อาณาจักรต้าหลี่ หรือ รัฐต้าหลี่ (ไป๋:) เป็นรัฐที่ตั้งอยู่ในพื้นที่ที่ปัจจุบันคือมณฑลยูนนาน ประเทศจีน ตั้งแต่ ค.ศ. 937 จนถึง 1253 โดยอาณาจักรนี้ถูกมองโกลเข้าพิชิตในปี 1253 และสมาชิกของราชวงศ์ในอดีตยังปกครองพื้นที่ในฐานะ"ถู่ซือ"ภายใต้การอุปถัมภ์ของราชวงศ์หยวน จนกระทั่งการพิชิตมณฑลยูนนานของราชวงศ์หมิงใน ค.ศ. 1382
ชื่อ.
อาณาจักรต้าหลี่นำชื่อมาจากนครต้าหลี่ที่มีชื่อเสียงจากหินอ่อนคุณภาพสูง คำว่าต้าหลี่ (dàlǐ 大理) ในภาษาจีนหลายถึง "หินอ่อน"
ประวัติ.
ต้นกำเนิด.
อาณาจักรน่านเจ้าถูกโค่นล้มใน ค.ศ. 902 จากนั้นมีสามราชวงศ์เข้ามาปกครองอย่างรวดเร็จ จนกระทั่งต้วน ซือผิงยึดครองอำนาจ แล้วสถาปนาตนเองที่ต้าหลี่ใน ค.ศ. 937 ตระกูลต้วนอ้างว่าตนมีเชื้อสายฮั่น บันทึกราชวงศ์หยวนระบุว่าตระกูลต้วนมาจากอู่เวย์ที่มณฑลกานซู่:
<templatestyles src="Template:Blockquote/styles.css" />บันทึกราชวงศ์หยวนอ้างว่าผู้นำต้วนของอาณาจักรต้าหลี่เดิมมาจากอู่เวย์จฺวิ้นในมณฑลกานซู่ในปัจจุบัน แต่ข้อมูลนี้ไม่ได้รับการยืนยันจากข้อมูลของราชวงศ์ซ่งหรือต้าหลี่ การเปลี่ยนแปลงที่สำคัญจากน่านเจ้าปรากฏชัดเจนในแนวปฏิบัติในการตั้งชื่อของผู้ปกครองต้าหลี่ ซึ่งโดยทั่วไปไม่เป็นไปตามระบบการเชื่อมโยงชื่อสกุลของบิดา สิ่งนี้ชี้ให้เห็นว่าชนชั้นสูงต้าหลี่แสดงตนว่าเป็น "คนจีน" มากกว่าน่านเจ้า
รัฐบาล.
เนื่องจากอยู่ภายใต้อิทธิพลของราชสำนักจีนที่มีอยู่ตั้งแต่สมัยแรก ชนชั้นสูงต้าหลี่จึงใช้อักษรจีนที่เสริมด้วยอักษรไป๋ ซึ่งสร้างขึ้นเองโดยใช้อักษรจีน ราชสำนักต้าหลี่มอบที่ดินศักดินาเชิงพันธุกรรมให้กับหัวหน้าตระกูลที่มีมาก่อน โดยเฉพาะตระกูลต้วน เกา หยาง และตง เพื่อให้ได้รับการสนับสนุน หน่วยบริหารบางแห่งถูกกำหนดให้เป็นเขตทหารกึ่งปกครองตนเอง กองทัพต้าหลี่ประกอบด้วยกองทัพประจำการ ทหารชาวนาชาวเมือง และกองกำลังอาสาสมัครของชนพื้นเมือง เช่นเดียวกับกองทัพน่านเจ้า
ภาษาและเชื้อชาติ.
แหล่งข้อมูลที่มีอยู่จากน่านเจ้าและอาณาจักรต้าหลี่แสดงให้เห็นว่าชนชั้นสูงใช้อักษรจีน ข้อมูลต้าหลี่ส่วนใหญ่เขียนในภาษาจีนคลาสสิก อย่างไรก็ตาม ชนชั้นนำก็ใช้ภาษาไป๋ในการสื่อสาร แต่ไม่มีความพยายามที่จะสร้างมาตรฐานหรือเผยแพร่อักษรนี้ และยังคงเป็นระบบการเขียนอย่างไม่เป็นทางการ
ปัจจุบัน ชาวไป๋ส่วนใหญ่สืบบรรพบุรุษถึงน่านเจ้าและอาณาจักรต้าหลี่ แต่บันทึกจากอาณาจักรเหล่านั้นไม่ได้กล่าวถึงชาวไป๋ อ้างอิงแรกสุดที่กล่าวถึง "ชาวไป๋" หรือ "Bo" มาจากราชวงศ์หยวน โดยในสมัยราชวงศ์หมิง ชาวไป๋เคยเป็นที่รู้จักในชื่อ "Minjia" (พลเมือง) และมีการกล่าวถึงการใช้อักษรจีนสำหรับภาษาไป๋
Stevan Harrell รายงานว่า ในขณะที่อัตลักษณ์ทางเชื้อชาติของชนชั้นนำในน่านเจ้ายังคงเป็นที่พิพาท ตระกูลหยางและต้วนที่ปรากฏในยุคหลังเป็นชาวไป๋อย่างแน่นอน
ศาสนา.
ศาสนาพุทธในแบบลัทธิอาจาลี่ปรากฏในมณฑลยูนนานตั้งแต่คริสต์ศตวรรษที่ 9 กษัตริย์องค์สุดท้ายแห่งน่านเจ้าจัดให้ศาสนาพุทธเป็นศาสนาประจำรัฐ และกษัตริย์ต้าหลี่หลายพระองค์ยังคงสืบทอดธรรมเนียมนี้ต่อไป กษัตริย์ต้าหลี่ 10 พระองค์จากทั้ง 22 พระองค์สละราชสมบัติอุปสมบทเป็นพระสงฆ์
ไซเลนต์ฮิลล์ 2

ไซเลนต์ฮิลล์ 2  เป็นวิดีโอเกมสยองขวัญเอาชีวิตรอด พัฒนาโดยทีมไซเลนต์ กลุ่มพัฒนาในโคนามิคอมพิวเตอร์เอนเตอร์เทนเมนต์โตเกียว และจัดจำหน่ายโดยโคนามิ ตัวเกมเป็นเกมลำดับที่ 2 ในชุดเกม "ไซเลนต์ฮิลล์" วางจำหน่ายตั้งแต่เดือนกันยายนถึงพฤศจิกายนสำหรับเพลย์สเตชัน 2 ตัวเกมเวอร์ชันเพิ่มเติมมีสถานการณ์โบนัสพิเศษ "บอร์นฟอร์มเดอะวิช" และส่วนเพิ่มเติมอื่น ๆ ได้วางจำหน่ายสำหรับเอกซ์บอกซ์ในเดือนธันวาคมปีเดียวกัน ตัวเกมถูกพอร์ตลงไมโครซอฟท์ วินโดวส์ และวางจำหน่ายอีกครั้งบนเพลย์สเตชัน 2 ในเวอร์ชัน "เกรตเทรต์ฮิตส์" ซึ่งมีเนื้อหาโบนัสทั้งหมดจากตัวเกมเวอร์ชันเอกซ์บอกซ์ เวอร์ชันความละเอียดสูงแบบรีมาสเตอร์ได้ถูกวางจำหน่ายสำหรับเพลย์สเตชัน 3 และ เอกซ์บอกซ์ 360 ใน ค.ศ. 2012 โดยเป็นส่วนหนึ่งของ "ไซเลนต์ฮิลล์เอชดีคอลเลคชัน"
การพัฒนาเกม "ไซเลนต์ฮิลล์ 2" เริ่มขึ้นในเดือนมิถุนายน ค.ศ. 1999 ไม่นานหลังจากการพัฒนาเกม "ไซเลนต์ฮิลล์" เสร็จสมบูรณ์ การเล่าเรื่องได้รับแรงบันดาลใจจากนวนิยายรัสเซียเรื่อง "อาชญากรรมกับการลงทัณฑ์" (ค.ศ. 1866) โดยฟิโอดอร์ ดอสโตเยฟสกี และอิทธิพลบางส่วนที่มีต่อรูปแบบศิลปะของเกม ได้แก่ ผลงานของผู้กำกับภาพยนตร์ เอเดรียน ลิน (โดยเฉพาะ "ไม่ตาย ก็เหมือนตาย"), เดวิด ลินช์ เป็นต้น เช่นเดียวกับจิตรกรอย่างฟรานซิส เบคอน และ แอนดรูว์ ไวเอธ การอ้างอิงทางวัฒนธรรมเกี่ยวกับประวัติศาสตร์ ภาพยนตร์ และวรรณกรรมสามารถพบได้ในเกม "ไซเลนต์ฮิลล์ 2" ตรงกันข้ามกับภาคก่อนหน้า ซึ่งเนื้อเรื่องเกี่ยวข้องกับกิจกรรมทางศาสนา "ไซเลนต์ฮิลล์ 2" จะมุ่งเน้นไปที่จิตวิทยาของตัวละคร
"ไซเลนต์ฮิลล์ 2" ได้รับเสียงวิจารณ์ชื่นชอบเป็นอย่างยิ่ง ภายในเดือนที่วางจำหน่ายในโซนอเมริกาเหนือ ญี่ปุ่น และยุโรป ตัวเกมมียอดจำหน่ายมากกว่าหนึ่งล้านชุด โดยยอดขายสูงสุดอยู่ในโซนอเมริกาเหนือ ในระหว่างการวางจำหน่าย ตัวเกมได้รับการยกย่องอย่างกว้างขวางจากเนื้อเรื่องสยองขวัญเชิงจิตวิทยา การใช้อุปลักษณ์ สัญลักษณ์ และหัวข้อต้องห้าม บรรยากาศโดยรวม กราฟิก การออกแบบสัตว์ประหลาด เพลงประกอบ และการออกแบบเสียง อย่างไรก็ตาม ตัวเกมถูกวิจารณ์เกี่ยวกับการควบคุมและการพากย์เสียง ตัวเกมถูกพิจารณาว่าเป็นหนึ่งในเกมสยองขวัญที่ยิ่งใหญ่ที่สุดที่เคยสร้างมา และเป็นหนึ่งในวิดีโอเกมที่ยิ่งใหญ่ที่สุดตลอดกาล อีกทั้งยังเป็นตัวอย่างที่สำคัญของวิดีโอเกมในรูปแบบศิลปะ ตัวเกมยังมีเกมภาคต่อตามมาคือเกม "ไซเลนต์ฮิลล์ 3" ใน ค.ศ. 2003 เกมรีเมคโดย Bloober Team ได้รับการประกาศในเดือนตุลาคม ค.ศ. 2022 และวางจำหน่ายในเดือนตุลาคม ค.ศ. 2024
โลจิง

กิ่งอำเภอปกครองตนเองโลจิง (ยาวี: ججاهن كچيل لوجيڠ‎) บ้างเรียก ที่สูงโลจิง  เป็นพื้นที่ภูเขาขึ้นกับอำเภอกัวมูซัง รัฐกลันตัน ประเทศมาเลเซีย ตั้งอยู่ใกล้กับที่สูงแคเมอรอนของรัฐปะหัง
โลจิงถูกยกเป็นกิ่งอำเภอปกครองตนเองขึ้นกับอำเภอกัวมูซัง รัฐกลันตัน ประเทศมาเลเซีย ใน พ.ศ. 2553
การแบ่งเขตการปกครอง.
กิ่งอำเภอปกครองตนเองโลจิง แบ่งการปกครองออกเป็น 7 ชุมชน ได้แก่
<templatestyles src="Flowlist/styles.css" />
ภูมิศาสตร์และประชากรศาสตร์.
ที่สูงโลจิงตั้งอยู่ในเทือกเขาสันกาลาคีรีหรือตีตีวังซาในภาษามลายู ที่มีความหลากหลายทางชีวภาพทั้งพืชและสัตว์ เนินเขาและป่าไม้ได้รับการอนุรักษ์เป็นอย่างดี ทำให้ที่นี่เป็นสถานที่ท่องเที่ยวเชิงนิเวศน์ที่ได้รับความนิยม ทั้งยังเป็นที่ตั้งของเขายงเบอลาร์ (Gunung Yong Belar) ที่มีความสูง 2,181 เมตร เป็นยอดเขาที่สูงที่สุดในรัฐกลันตัน และสูงที่สุดเป็นอันดับที่สามของคาบสมุทรมลายู
ประชากรส่วนใหญ่ของที่สูงโลจิง เป็นชนพื้นเมืองโอรังอัซลี (Orang Asli) ซึ่งในไทยนิยมเรียกว่า "เงาะป่า" โดยมากเป็นคนในเผ่าเตอมียาร์ (Temiar) จัดเป็นชนพื้นเมืองเชื้อสายเซนอยกลุ่มหนึ่ง
แอนิมอลครอสซิง (ภาพยนฅร์)

แอนิมอลครอสซิงเดอะมูฟวี่ (; โรมาจิ: "Gekijōban Dōbutsu no Mori") เป็นภาพยนตร์การ์ตูนอนิเมะเกมญี่ปุ่น ได้ต้นแบบมาจากเกมแอนิมอลครอสซิง กำกับโดย โจจี้ ชิมุระ รวมการผลิตสร้างโดยนินเท็นโด, โอแอลเอ็มและVAP ออกจำหน่ายเผยแพร่โดยโตโฮ ออกฉายในโรงภาพยนตร์ในประเทศญี่ปุ่นเมื่อวันที่ 16 ธันวาคม พ.ศ. 2549 ทำรายได้ในญี่ปุ่นอยู่ที่ 1.7 พันล้านเยน (ประมาณ 16,216,000 ดอลลาร์สหรัฐ)ในบ็อกซ์ออฟฟิศ ส่วนเนื้อเรื่องมาจากเกมภาคของ การเล่าเรื่องเด็กสาวอายุ 11 ปี มีชื่อว่า "เอไอ" (ให้เสียงโดย ยูอิ โฮริเอะ)ได้ย้ายเข้ามาอยู่อาศัยมาในหมู่บ้านที่มีสัตว์อาศัยอยู่มากมายในช่วงฤดูร้อน จะมีกิจกรรมมากมายไม่ว่าจะเป็นทำงาน, หาเพื่อนใหม่และค้นหาความฝันของตัวเอง โอ้ไม่ใช่แค่เด็กสาวในหมู่บ้านอย่างคนเดียวนะ มีเด็กชายด้วย มีชื่อว่า "Yū" (ให้เสียงโดย ยู โคบายาชิ) ภาพยนตร์เรื่องนี้ไม่ได้ออกฉายนอกประเทศญี่ปุ่น ทางนินเท็นโดในอเมริกาในปี พ.ศ. 2550 เขาบอกว่าไม่มีแผนที่จะวางจำหน่ายภาพยนตร์การ์ตูนเรื่องนี้ในเวอร์ชันภาษาอังกฤษ อย่างไรก็ตามแฟนเกมส่วนใหญ่ทำการแปลเสียงจากเสียงญี่ปุ่นเป็นเวอร์ชันภาษาอังกฤษ
ไวลด์ฮาตส์

ไวลด์ฮาตส์  เป็นวิดีโอเกมแนวแอ็กชันเล่นตามบทบาทที่พัฒนาโดยโอเมกาฟอร์ซ และจัดจำหน่ายโดยอิเล็กทรอนิก อาตส์ ภายใต้ชื่ออีเอออริจินัลส์ ตัวเกมจะกำหนดให้ผู้เล่นออกล่าสัตว์ประหลาดขนาดใหญ่ในอาซูมะ โลกแฟนตาซีที่ได้รับแรงบันดาลใจจากยุคศักดินาของญี่ปุ่น ตัวเกมวางจำหน่ายในวันที่ 17 กุมภาพันธ์ ค.ศ. 2023 สำหรับไมโครซอฟท์ วินโดวส์ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส
การพัฒนา.
"ไวลด์ฮาตส์" พัฒนาโดยโอเมกาฟอร์ซ ผู้พัฒนาวิดีโอเกมญี่ปุ่น การพัฒนาเกมเริ่มต้นใน ค.ศ. 2018 ตามที่ผู้กำกับเกม Kotaro Hirata กล่าว ทีมงานได้เรียนรู้จากประสบการณ์ในการพัฒนาชุดเกม "" และตั้งใจที่จะสร้างเกมล่าสัตว์ประหลาดสไตล์ญี่ปุ่นสมัยใหม่ เพื่อความโดดเด่นจากเกมล่ามอนสเตอร์เกมอื่น ๆ ทีมงานได้แนะนำเคโมโนะ สัตว์ประหลาดที่ถูกอธิบายว่าเป็น "การหลอมรวมของธรรมชาติและสัตว์" และคาราคุริซึ่งเป็นกลไกที่เสริมการต่อสู้ระยะประชิดของเกม สัตว์ประหลาดและสัตว์ต่าง ๆ ได้รับการออกแบบมาให้คุกคามและท้าทาย เพื่อให้ผู้เล่นไม่รู้สึก "ผิด" เกี่ยวกับการฆ่าพวกมัน ทีมงานไม่ได้สร้าง "ไวลด์ฮาตส์" ในฐานะภาคต่อของชุดเกม "โทคิเดน" เพราะทีมงานรู้สึกว่าตัวเกมมีการนำเสนอและกลไกการต่อสู้ที่แตกต่างออกไป โลกของเกมได้รับแรงบันดาลใจจากยุคศักดินาของญี่ปุ่น และมีชีวนิเวศสี่แบบที่แตกต่างกัน โดยแต่ละแบบอิงตามหนึ่งในสี่ฤดูกาล เดิมทีตัวเกมรองรับโหมดหลายผู้เล่น 4 คน สิ่งนี้ถูกเปลี่ยนแปลงในภายหลังเนื่องจากทีมงานเชื่อว่าจะสร้างรูปแบบการเล่นที่ไม่สมดุล
อิเล็กทรอนิก อาตส์ ผู้จัดจำหน่ายเกม ประกาศความร่วมมือกับโอเมกาฟอร์ซ และโคเอะเทคโมซึ่งเป็นบริษัทแม่ในวันที่ 14 กันยายน ค.ศ. 2022 โดยตัวเกมจะได้รับการจัดจำหน่ายภายใต้ชื่ออีเอออริจินัลส์ ซึ่งเคยจัดจำหน่ายวิดีโอเกมจากผู้พัฒนาอิสระขนาดเล็กเช่นเกม "อิตเทกส์ทู" และ "อันราเวล" ตัวเกมประกาศเปิดตัวอย่างเป็นทางการในวันที่ 23 กันยายน ค.ศ. 2022 โดยวางจำหน่ายในวันที่ 17 กุมภาพันธ์ ค.ศ. 2023 สำหรับไมโครซอฟท์ วินโดวส์ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส พร้อมรองรับการเล่นข้ามแพลตฟอร์ม
ไทเกอร์แอนด์บันนี่

ไทเกอร์แอนด์บันนี่ (TIGER & BUNNY) เป็นซีรีส์อนิเมะโทรทัศน์ญี่ปุ่นแนวซูเปอร์ฮีโรในปี พ.ศ. 2554 ผลิตโดยสตูดิโอซันไรส์และกำกับโดยเคอิจิ ซาโต เขียนบทโดยมาซาฟูมิ นิชิดะ ออกแบบตัวละครต้นฉบับโดยมาซากาซุ คัตสึระ ซีรีส์อนิเมะเริ่มออกอากาศในประเทศญี่ปุ่นในวันที่ 3 เมษายน พ.ศ. 2554 ทางช่องโตเกียวเอ็มเอ็กซ์ ตามด้วยการออกอากาศซ้ำทางช่อง BS11 และ MBS และจบในวันที่ 17 กันยายน พ.ศ. 2554 เรื่องราวในเมืองในอนาคตที่ฮีโรต่อสู้กับอาชญากรรมไปพร้อม ๆ กับส่งเสริมการขายให้สปอนเซอร์ผู้สนับสนุน เรื่องราวของซีรีส์เน้นไปที่ฮีโรรุ่นเก๋าโคเท็ตสึ ที คาบุรางิ "ไวลด์ไทเกอร์" และฮีโรหน้าใหม่บาร์นาบี้ บรูคส์ จูเนียร์ "บันนี่" ผู้ถูกนายจ้างบังคับให้จำต้องทำงานร่วมกัน
มังงะเรื่องสั้นวาดโดยมาซากาซุ คัตสึระ ตีพิมพ์ในนิตยสาร"ยังจัมป์รายสัปดาหื"ของสำนักพิมพ์ชูเอชะในวันที่ 4 สิงหาคม พ.ศ. 2554 ภาพยนตร์เรื่องแรกชื่อ "ไทเกอร์แอนด์บันนี่: ปฐมบท" ออกฉายในวันที่ 22 กันยายน พ.ศ. 2555 ภาพยนตร์เรื่องที่สองชื่อ "ไทเกอร์แอนด์บันนี่: ผงาด" ออกฉายในวันที่ 8 กุมภาพันธ์ พ.ศ. 2557
อนิเมะซีซั่นที่สองสร้างโดยบันไดนัมโกะพิคเจอร์ส ปล่อยฉายทางเน็ตฟลิกซ์เมื่อวันที่ 8 เมษายน พ.ศ. 2565 ในฐานะออริจินอลเน็ตแอนิเมชัน
ธนาคารแลนด์ แอนด์ เฮ้าส์

ธนาคารแลนด์ แอนด์ เฮ้าส์ จำกัด (มหาชน) (ชื่อย่อ: แอลเอช แบงก์, LH Bank) เป็นธนาคารในประเทศไทย ซึ่งเปิดดำเนินกิจการอย่างเป็นทางการเมื่อวันที่ 19 ธันวาคม พ.ศ. 2548 "(เดิมชื่อ ธนาคารแลนด์ แอนด์ เฮ้าส์ เพื่อรายย่อย จำกัด (มหาชน))" โดยได้รับอนุญาตจากธนาคารแห่งประเทศไทยให้ประกอบธุรกิจธนาคารพาณิชย์เพื่อรายย่อย และได้ปรับฐานะจากธนาคารพาณิชย์เพื่อรายย่อยเป็นธนาคารพาณิชย์ โดยใช้ชื่อว่าธนาคารแลนด์ แอนด์ เฮ้าส์ จำกัด (มหาชน) เมื่อวันที่ 19 ธันวาคม พ.ศ. 2554
ปัจจุบัน (พ.ศ. 2568) ธนาคารแลนด์ แอนด์ เฮ้าส์ จำกัด (มหาชน) เป็นบริษัทลูกในกลุ่ม Solo Consolidation ของบริษัท แอล เอช ไฟแนนซ์เชียล กรุ๊ป จำกัด (มหาชน) มีสำนักงานใหญ่ตั้งอยู่ที่ เลขที่ 1 เลขที่ 1 อาคารคิวเฮ้าส์ ลุมพินี ชั้น จี, 1, 5, 6, 10, 20, 26, 31 และ 32 ถนนสาทรใต้ แขวงทุ่งมหาเมฆ เขตสาทร กรุงเทพฯ 10120 บริหารงานโดยนายฉี ชิง-ฟู่ เป็นประธานเจ้าหน้าที่บริหารและกรรมการผู้จัดการ
ธนาคารแลนด์ แอนด์ เฮ้าส์ จำกัด (มหาชน) ได้รับการจัดอันดับเครดิตองค์กร โดยบริษัท ทริสเรทติ้ง จำกัด ที่ระดับ “AAA” แนวโน้มอันดับเครดิต “Stable” หรือ “คงที่” และอันดับเครดิตตราสารหนี้ประเภทหุ้นกู้ด้อยสิทธิลักษณะคล้ายทุนที่นับเป็นเงินกองทุนชั้นที่ 2 ที่ระดับ “AA” (ณ วันที่ 20 มีนาคม พ.ศ. 2568)
ต่อมา เมื่อวันที่ 19 มีนาคม 2568 บริษัท ฟิทช์เรทติ้งส์ (ประเทศไทย) จำกัด ประกาศคงอันดับเครดิตภายในประเทศระยะยาวที่ “AA+(tha)” และอันดับเครดิตภายในประเทศระยะสั้น ที่ “F1+(tha)” แก่ธนาคารแลนด์ แอนด์ เฮ้าส์ จำกัด (มหาชน) หรือ LH Bank โดยมีแนวโน้มอันดับเครดิตมีเสถียรภาพ
ประวัติ.
ธนาคารแลนด์ แอนด์ เฮ้าส์ จำกัด (มหาชน) ( ชื่อย่อ: แอลเอช แบงก์, LH Bank) เป็นธนาคารในประเทศไทย ซึ่งก่อตั้งขึ้นเมื่อวันที่ 19 ธันวาคม พ.ศ. 2548 (เดิมชื่อ ธนาคารแลนด์ แอนด์ เฮ้าส์ เพื่อรายย่อย จำกัด (มหาชน)) เกิดจากแนวความคิดของกลุ่มบริษัทอสังหาริมทรัพย์ในประเทศไทย คือ บริษัท แลนด์ แอนด์ เฮ้าส์ จำกัด (มหาชน) และบริษัท ควอลิตี้ เฮ้าส์ จำกัด (มหาชน) ซึ่งเป็นบริษัทจดทะเบียนในตลาดหลักทรัพย์แห่งประเทศไทยที่ดำเนินธุรกิจด้านการพัฒนา และบริหารโครงการอสังหาริมทรัพย์ เสนอแผนจัดตั้งธนาคารพาณิชย์เพื่อรายย่อยต่อกระทรวงการคลัง และในวันที่ 19 ธันวาคม 2548 กระทรวงการคลังได้อนุญาตให้เปิดดำเนินการธนาคารแลนด์ แอนด์ เฮ้าส์ เพื่อรายย่อย จำกัด (มหาชน)
เมื่อวันที่ 19 มิถุนายน 2552 บริษัท แอล เอช ไฟแนนซ์เชียล กรุ๊ป จำกัด (มหาชน) ได้ยื่นขออนุญาตจัดตั้งกลุ่มธุรกิจทางการเงินต่อธนาคารแห่งประเทศไทย และเมื่อวันที่ 28 ตุลาคม 2552 ธนาคารแห่งประเทศไทยได้อนุญาตให้จัดตั้งกลุ่มธุรกิจทางการเงิน โดยมีบริษัท แอล เอช ไฟแนนซ์เชียล กรุ๊ป จำกัด (มหาชน) เป็นบริษัทแม่ของกลุ่มธุรกิจทางการเงิน และธนาคารเป็นบริษัทลูกในกลุ่ม Solo Consolidation และมีบริษัทหลักทรัพย์จัดการกองทุน แลนด์ แอนด์ เฮ้าส์ จำกัด เป็นบริษัทลูกนอกกลุ่ม Solo Consolidation
ต่อมาในปีพ.ศ. 2554 กระทรวงการคลังโดยคำแนะนำของธนาคารแห่งประเทศไทยอนุญาตให้ปรับฐานะจากธนาคารพาณิชย์เพื่อรายย่อยเป็นธนาคารพาณิชย์ โดยใช้ชื่อว่า ธนาคารแลนด์ แอนด์ เฮ้าส์ จำกัด (มหาชน) และได้เปิดดำเนินการธนาคารพาณิชย์อย่างเป็นทางการเมื่อวันที่ 19 ธันวาคม 2554 ทำให้ธนาคารสามารถประกอบธุรกิจธนาคารพาณิชย์ได้อย่างเต็มรูปแบบ
คาราชิ

คาราชิ (; โรมาจิ: "Karashi") หรือรู้จักในอีกชื่อว่า โอนิการาชิ เป็นมัสตาร์ดประเภทหนึ่งที่ใช้เป็นเครื่องปรุงรสในอาหารญี่ปุ่น "คาราชิ"ทำจากเมล็ดมัสตาร์ดสีน้ำตาล ("Brassica juncea") ที่นำมาคั้น และมักจำหน่ายทั้งในรูปผงและรูปเพสต์ "คาราชิ"ในรูปผงเตรียมโดยการผสมน้ำอุ่นกับเพสต์และทิ้งไว้ไม่กี่นาที
"คาราชิ"มักจะเสิร์ฟพร้อมกับ"ทงกัตสึ" "โอเด็ง" "นัตโต" และ"ชูไม" สามารถใช้เป็นส่วนผสมของซอสจิ้มเมื่อผสมกับมายองเนส เรียกว่า "คาราชิมายองเนส" หรือผสมกับน้ำส้มสายชูและ"มิโซะ" เรียกว่า "คาราชิซูมิโซะ" 
นอกจากนี้ยังใช้ทำมะเขือยาวญี่ปุ่นดอง ที่เรียกว่า "คาราชินาซุ"
หนึ่งในเมบุตสึ (ของขึ้นชื่อ) ที่รู้จักกันดีที่สุดของเมืองคูมาโมโตะ คือ "คาราชิ เร็งคง" คือรากบัวสอดไส้มิโซะรส"คาราชิ" ทอดและเสิร์ฟเป็นชิ้นหั่นขวาง
คลังภาพ.
"คาราชิ" เสิร์ฟพร้อมอาหารหลากหลาย มีรสเข้มข้นกว่ามัสตาร์ดของอเมริกาหรือฝรั่งเศสมาก ดังนั้นปริมาณเพียงเล็กน้อยก็ให้รสชาติที่เพียงพอ
ไทยแลนด์ เซมิโปรลีก

<ns>0</ns>
 <revision>
 <parentid>12392330</parentid>
 <timestamp>2025-08-03T04:39:18Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12455776</origin>
 <model>wikitext</model>
 <format>text/x-wiki</format>
ไทยแลนด์ เซมิโปรลีก  เป็นการแข่งขันฟุตบอลลีกระดับที่ 4 ของไทย จัดโดยบริษัท ไทยลีก จำกัด เริ่มต้นในปี พ.ศ. 2566 โดยสมาคมกีฬาฟุตบอลแห่งประเทศไทย ในพระบรมราชูปถัมภ์ เพื่อพัฒนาสโมสรฟุตบอลสมัครเล่นของไทยให้ดียิ่งขึ้น และเตรียมความพร้อมสำหรับสโมสรฟุตบอลสมัครเล่นให้พร้อมลงเล่นในฟุตบอลลีกแต่ละภูมิภาค การแข่งขันนี้จัดขึ้นเพื่อค้นหาสโมสรที่จะเลื่อนชั้นสู่ไทยลีก 3
สโมสรที่จะเข้าร่วมการแข่งขันจะมีการคัดเลือกผ่านการสมัครทุกปี ดังนั้น จำนวนสโมสรที่เข้าแข่งขันในแต่ละปีจึงไม่เท่ากัน ขึ้นอยู่กับว่าจะมีสโมสรที่สมัครเข้าร่วมกี่สโมสรในแต่ละปี สโมสรสมัครเล่นทั้งหมดสามารถสมัครเข้าแข่งขันได้ แต่ต้องเป็นไปตามมาตรฐานการออกใบอนุญาตของสมาคมกีฬาฟุตบอลแห่งประเทศไทย ในพระบรมราชูปถัมภ์
ประวัติ.
ในฤดูกาลแรก การแข่งขันแบ่งออกเป็น 5 โซน ได้แก่ ภาคเหนือ ภาคตะวันออกเฉียงเหนือ ภาคตะวันออก ภาคตะวันตก และกรุงเทพและปริมณฑล โซนภาคใต้ไม่มีการแข่งขันเนื่องจากไม่มีทีมสมัครเข้าร่วมการแข่งขัน ส่งผลให้ตำแหน่งทีมเลื่อนชั้นในโซนภาคใต้ตกเป็นของแชมป์ไทยแลนด์ อเมเจอร์ ลีก โซนภาคใต้ ปี 2566 กรณีพิเศษที่เกิดขึ้นในโซนภาคตะวันออก: เนื่องด้วยทีมจันทบุรีและพัทยาดอลฟินส์ ยูไนเต็ด เลื่อนชั้นขึ้นมาเล่นในไทยลีก 2 ฤดูกาล 2566–67 ทำให้ 2 ทีมจาก ไทยแลนด์ เซมิโปรลีก ฤดูกาล 2566 ได้เลื่อนชั้นขึ้นมาเพื่อเติมเต็มตำแหน่งที่ว่างลง ในปี พ.ศ. 2567 ได้ขยายการแข่งขันออกไปครบทั้ง 6 โซน ได้แก่ ภาคเหนือ ภาคตะวันออกเฉียงเหนือ ภาคตะวันออก ภาคตะวันตก กรุงเทพมหานครและปริมณฑล และภาคใต้ สะท้อนถึงการมีส่วนร่วมของสโมสรฟุตบอลสมัครเล่นทั่วประเทศที่เพิ่มมากขึ้น
ตั้งแต่ฤดูกาล 2568 เป็นต้นไป ลีกยังคงแบ่งออกเป็น 6 โซน อย่างไรก็ตาม มีการปรับโครงสร้างโดยยุบโซนกรุงเทพมหานครและปริมณฑล และแทนที่ด้วยโซนภาคกลางที่ตั้งขึ้นใหม่ การเปลี่ยนแปลงนี้ดำเนินการให้สอดคล้องกับระบบการแบ่งโซนที่แก้ไขใหม่ซึ่งนำมาใช้ในไทยลีก 3 ฤดูกาล 2567–68 โดยมุ่งหวังที่จะให้เกิดความสอดคล้องกันในระดับอาชีพและกึ่งอาชีพ
ผู้สนับสนุนหลัก.
รายชื่อผู้สนับสนุนหลักแข่งขันในฤดูกาลต่าง ๆ
ทำเนียบสโมสรที่ชนะเลิศและเลื่อนชั้น.
<templatestyles src="Legend/styles.css" />  ได้เลื่อนชั้นสู่ไทยลีก 3
<templatestyles src="Reflist/styles.css" />
วัดเชตุพน (จังหวัดเชียงใหม่)

วัดเชตุพน เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลวัดเกต อำเภอเมืองเชียงใหม่ จังหวัดเชียงใหม่ ชื่อของวัดเชตุพนมาจากบริเวณนี้เป็นป่าทึบ เป็นซากวัดโบราณ จึงเรียกกันติดปากว่า "เจตะปน" ต่อมาได้ปรับให้เป็นภาษาไทยภาคกลางว่า "เชตุพน"
วัดเชตุพนเป็นวัดร้าง ไม่ปรากฏว่าสร้างใดสมัยใดและใครเป็นผู้สร้าง ปรากฏซากวัดได้แก่ ใบเสมาและฐานอุโบสถ ฐานพระเจดีย์ และฐานพระวิหาร เป็นต้น จนในสมัยพระเจ้าอินทวิชยานนท์ เริ่มมีชาวบ้านมาตั้งถิ่นฐานบริเวณนี้จนกลายเป็นหมู่บ้าน ต่อมาราว พ.ศ. 2380 ได้มีพระภิกษุรูปหนึ่งชื่อ "คำ" เป็นผู้ทรงคุณวุฒิและมีศิลาจารวัตรปฏิบัติเคร่งครัดในพระธรรมวินัยมาก ได้มาจำพรรษาอยู่ที่วัดนี้ ญาติโยมมีความศรัทธาและเคา่รพนับถือมากจึงได้สร้างกุฏิ ไม้กระดานเป็นที่พักอาศัยและได้ร่วมมือกันสร้างวิหารขนาดเล็กพอเป็นที่ทำบุญทำกุศลได้ด้วย ต่อมาได้สร้างอุโบสถขนาดเล็ก เมื่อท่านครูบาหลวงคำมรณภาพลง ได้นำอัฐิของท่านไปเก็บไว้ที่หน้าอุโบสถ
คณะญาติโยมได้ขออาราธนานิมนต์พระจากท่านครูบาวัดฝายหิน ให้มาจำพรรษา ท่านครุบาวัดฝายหินจึงได้ส่งพระภิกษุคันธาให้มาดูแลวัด วัดได้รับอุปถัมน์จากพระเจ้าอินทวิชยานนท์ และเจ้านายข้าราชบริภารฝ่ายเหนือมีพระราชชายาเจ้าดารารัศมี มาโดยตลอด
สำนักงานพระพุทธศาสนาแห่งชาติระบุว่าวัดเชตุพนตั้งวัดเมื่อ พ.ศ. 2380 ได้รับพระราชทานวิสุงคามสีมาเมื่อ พ.ศ. 2475
การสงบศึกแวร์ซาย

การสงบศึกแวร์ซาย มีผลบังคับใช้ในวันที่ 28 มกราคม ค.ศ. 1871 ซึ่งถือว่าเป็นจุดสิ้นสุดของสงครามฝรั่งเศส-ปรัสเซีย ผู้ลงนามหลัก ได้แก่ ฌูล เฟวร์ รัฐมนตรีต่างประเทศในรัฐบาลป้องกันแห่งชาติของฝรั่งเศส และอ็อทโท ฟ็อน บิสมาร์ค นายกรัฐมนตรีของจักรวรรดิเยอรมัน ต่อมาเมื่อวันที่ 26 กุมภาพันธ์ ค.ศ. 1871 ได้มีสนธิสัญญาสันติภาพที่ลงนามที่พระราชวังแวร์ซาย ซึ่งในขั้นสุดท้ายได้มีสนธิสัญญาแฟรงก์เฟิร์ตที่ลงนามในวันที่ 10 พฤษภาคม ค.ศ. 1871
เมื่อผู้กล้าลาโลกแล้ว! เพราะชาวบ้านอย่างผมเผลอทำผู้กล้าตาย

เมื่อผู้กล้าลาโลกแล้ว! เพราะชาวบ้านอย่างผมเผลอทำผู้กล้าตาย (勇者が死んだ！村人の俺が掘った落とし穴に勇者が落ちた結果。, Yūsha ga Shinda! Murabito no Ore ga Hotta Otoshiana ni Yūsha ga Ochita Kekka.) เป็นซีรีส์มังงะญี่ปุ่น แต่งเรื่องและวาดภาพโดยซูบารูอิจิ เผยแพร่ในเว็บไซต์"อูระซันเดย์"และแอปพลิเคชัน"มังงะวัน"ของสำนักพิมพ์โชงากูกังตั้งแต่เดือนธัันวาคม พ.ศ. 2557 ถึงธันวาคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 20 เล่ม มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนเมษายนถึงมิถุนายน พ.ศ. 2566
ให้เสียงโดย: วาตารุ คาโต, ชุนอิจิ โทกิ
ให้เสียงโดย: ชุนอิจิ โทกิ
ให้เสียงโดย: อายานะ ทาเกตัตสึ
ให้เสียงโดย: ฮิบิกุ ยามามูระ
ให้เสียงโดย: ยูริกะ คูโบะ
วัดธาตุน้อย (จังหวัดนครศรีธรรมราช)

วัดธาตุน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักช้าง อำเภอช้างกลาง จังหวัดนครศรีธรรมราช
วัดธาตุน้อย หรือ วัดพระธาตุน้อย ตั้งขึ้นโดยความประสงค์ของพ่อท่านคล้าย (พระครูพิศิษฐ์อรรถการ) ซึ่งท่านมาเป็นเจ้าอาวาสวัดธาตุน้อยเมื่อ พ.ศ. 2500 หลังจากที่มีการสร้างถนนผ่านกลางวัดจันดี ทำให้วัดถูกแบ่งออกเป็นสองส่วน ประชาชนได้ประชุมตกลงสร้างวัดใหม่ในเนื้อที่ที่แยกออกไป เรียกว่า "วัดธาตุน้อย" โดยพ่อท่านคล้ายได้มาเป็นเจ้าอาวาสและพัฒนาวัดให้เจริญงอกงามสืบต่อมา ช่วงบั้นปลายชีวิตของพ่อท่านคล้ายเมื่อ พ.ศ. 2505 ท่านได้วางศิลาฤกษ์สร้างพระเจดีย์วัดธาตุน้อยเพื่อบรรจุพระธาตุที่ได้จากกว๊านพะเยาเพื่อเป็นพุทธบูชาและเป็นที่กราบไหว้บูชาของชาวนครศรีธรรมราช วัดธาตุน้อยมีเนื้อที่ 46 ไร่ สร้างขึ้นบนที่ดินซึ่งนายกลับ งามพร้อม ถวายแด่พ่อท่านคล้าย
วัดตั้งเมื่อเมื่อวันที่ 18 สิงหาคม พ.ศ. 2520 ได้รับพระราชทานวิสุงคามสีมาเมื่อวันที่ 6 กันยายน พ.ศ. 2522
พ่อท่านคล้าย (พระครูพิศิษฐ์อรรถการ) เป็นเกจิอาจารย์ที่ชาวใต้เลื่อมใสศรัทธาอย่างสูงยิ่งรูปหนึ่ง พ่อท่านคล้ายได้เชื่อถือถึงความศักดิ์สิทธิ์ของวาจา พูดอย่างไรเป็นอย่างนั้น ท่านมักจะให้พรกับทุกคน ขอให้ เป็นสุข เป็นสุข สรีระสังขารพ่อท่านคล้าย บรรจุอยู่ในโลงแก้วประดิษฐานอยู่ในองค์พระเจดีย์
ตันจุงตวน

ตันจุงตวน  หรือชื่อเดิมว่า กาบูราชาดู ("แหลมแตกระแหง") ตั้งอยู่ในเขตการปกครองของอำเภออาโลร์กาจะฮ์ รัฐมะละกา ประเทศมาเลเซีย โดยเป็นดินแดนส่วนแยกของรัฐมะละกาซึ่งตั้งอยู่ติดกับอำเภอพอร์ตดิกสัน รัฐเนอเกอรีเซิมบีลัน และยังเป็นที่ตั้งของประภาคารกาบูราชาดู เชื่อกันว่าประภาคารแห่งนี้ถูกสร้างขึ้นเมื่อคริสต์ศตวรรษที่ 16 ซึ่งตรงกับยุคโปรตุเกสครองเมืองมะละกา ถือเป็นประภาคารที่เก่าแก่ที่สุดของประเทศ
เชื่อกันว่าตันจุงตวนเป็นสถานที่ฝังพระศพพระเจ้าปรเมศวร หรือปาราเมซวารา กษัตริย์พระองค์สุดท้ายของอาณาจักรซีงาปูรา และผู้ก่อตั้งรัฐสุลต่านมะละกา แต่บางแห่งก็ว่าพระศพถูกฝังบนเขาฟอร์ตแคนนิง หรือบูกิตลาลางัน ประเทศสิงคโปร์ และบางแห่งก็ว่าพระศพอาจได้รับการถวายพระเพลิงตามธรรมเนียมฮินดูไปแล้ว เพราะไม่มีผู้ใดทราบสถานที่ฝังพระศพของพระองค์
ตันจุงตวนเป็นสถานที่กระทำยุทธนาวี ระหว่างกองเรือของบริษัทอินเดียตะวันออกของเนเธอร์แลนด์ กับกองเรือโปรตุเกส ผลปรากฏว่าโปรตุเกสเป็นฝ่ายปราชัย ต้องถอนตัวออกจากเมืองและป้อมมะละกาแก่บริษัทอินเดียตะวันออกของเนเธอร์แลนด์
อี จู-บิน

อี จู-บิน (เกาหลี: ; เกิด 18 กันยายน ค.ศ. 1989) เป็นนักแสดง และนางแบบชาวเกาหลีใต้ ซึ่งเป็นที่รู้จักจากบทบาทของเธอในละครชุดเกาหลีเรื่อง "30 แล้วไง หัวใจยังไหว" (Be Melodramatic; ค.ศ. 2019), "Hello Dracula" (ค.ศ. 2020), "พบกันในความทรงจำ" (Find Me in Your Memory; ค.ศ. 2020), "รุ่นพี่ ลิปนี้อย่าทาเลยครับ" (She Would Never Know; ค.ศ. 2021), "Doctor Lawyer" (ค.ศ. 2022) และ "" (Money Heist: Korea - Joint Economic Area; ค.ศ. 2022)
อาชีพ.
อี จู-บิน เคยเป็นศิลปินฝึกหัดในสังกัดดีเอสพีมีเดีย ซึ่งเธอเกือบจะได้เป็นสมาชิกของวงเรนโบว์ ในปี ค.ศ. 2009
เค้าโครงจักรวาลภาพยนตร์มาร์เวล

เค้าโครงต่อไปนี้เป็นภาพรวมและคำแนะนำเฉพาะสำหรับจักรวาลภาพยนตร์มาร์เวล (MCU), แฟรนไชส์สื่อ และ จักรวาลที่ใช้ร่วมกัน ที่ประกอบด้วย ภาพยนตร์และละครชุดทางโทรทัศน์จากมาร์เวลสตูดิโอส์ ละครชุดทางโทรทัศน์จากมาร์เวลเทเลวิชัน และสื่ออื่น ๆ
ตัวละครประจำ.
รายการตัวบ่งชี้
ส่วนนี้รวมถึง
ฟุตซอลไทยลีก 2 ฤดูกาล 2565

ฟุตซอลไทยลีก 2 ฤดูกาล 2565 เป็นการแข่งขันฟุตซอลอาชีพระดับสองของประเทศไทยภายใต้การจัดการของสมาคมฟุตบอลแห่งประเทศไทย และการกีฬาแห่งประเทศไทย จัดขึ้นเป็นครั้งที่ 9 ในปี พ.ศ. 2565 ซึ่งในฤดูกาลนี้มี 8 ทีมที่เข้าร่วมการแข่งขัน จะแข่งขันในระบบเวียนเจ้าภาพ โดยเริ่มต้นฤดูกาลการแข่งขันในวันที่ 2 กรกฎาคม พ.ศ. 2565 และจะสิ้นสุดฤดูกาลการแข่งขันในวันที่ 26 ธันวาคม พ.ศ. 2565 โดยจะแข่งเป็นประจำในทุกวันจันทร์ และศุกร์
เด็กหนุ่มจอมเพ้อฝัน ผู้ตื่นมามองความเป็นจริง

เด็กหนุ่มจอมเพ้อฝัน ผู้ตื่นมามองความเป็นจริง ; โรมาจิ: "Yumemiru Danshi wa Genjitsushugisha" เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดยโอเกมารุ และวาดภาพประกอบโดยซาบะ มิโซเระ เริ่มแรกเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ตั้งแต่เดือนธันวาคม พ.ศ. 2561 ต่อมาสำนักพิมพ์ฮอบบีเจแปนได้ลิขสิทธิ์ตีพิมพ์เป็นไลต์โนเวลตั้งแต่เดือนมิถุนายน พ.ศ. 2563 โดยเป็นหนังสือในเครือเอชเจบุงโกะ ไลต์โนเวลมีลิขสิทธิ์ในประเทศไทยโดยสำนักพิมพ์กิฟท์บุ๊ค มังงะดัดแปลงวาดภาพประกอบโดยโพปูริ โยชิกิตะ เผยแพร่บนเว็บไซต์"โชเน็งเอชพลัส"ของสำนักพิมพ์คาโดกาวะโชเต็งตั้งแต่เดือนมีนาคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอสตูดิโอโกกูมิ และ AXsiZ ออกอากาศตั้งแต่เดือนกรกฎาคมจนถึงเดือนกันยายน พ.ศ. 2566
เรื่องย่อ.
วาตารุ ซาโจ ถูกปฏิเสธจากไอกะ นัตสึกาวะ สาวสวยในชั้นเรียนของเขามาโดยตลอด หลังจากโดนลูกฟุตบอลที่ยิงพลาดยิงเข้าใส่ เขาก็เกิดการเปลี่ยนแปลงบุคลิกภาพอย่างกะทันหัน โดยสรุปว่าเขาไม่คู่ควรกับเธอ และเริ่มห่างเหินจากเธอ อย่างไรก็ตาม ไอกะเข้าใจผิดคิดว่าตอนนี้เขาไม่ชอบเธอ และเธอเริ่มเข้ามายุ่งเกี่ยวกับเขา
ให้เสียงโดย: นาโอยะ มิยาเซะ
ให้เสียงโดย: อากิโฮะ ซูซูโมโตะ
ให้เสียงโดย: ยูมิริ ฮานาโมริ
ให้เสียงโดย: มิกาโกะ โคมัตสึ
ให้เสียงโดย: คาโอริ อิชิฮาระ
สถิติฟุตบอลโลก

รายการต่อไปนี้เป็น บันทึกและสถิติของฟุตบอลโลก
ณ ฟุตบอลโลก 2022 มีฟุตบอลทีมชาติ 80 ทีมเข้าร่วมแข่งขันในการแข่งขันรอบสุดท้ายของฟุตบอลโลก นับจนถึงปัจจุบัน บราซิล เป็นทีมเดียวที่เข้าร่วมการแข่งขันทั้งหมด 22 ครั้ง เยอรมนี เข้าร่วม 20 ครั้ง อิตาลี และ อาร์เจนตินา 18 และ เม็กซิโก 17 ครั้ง จนถึงปัจจุบันมี 8 ชาติที่ชนะการแข่งขัน ผู้ชนะครั้งแรกในปี ค.ศ. 1930 ได้แก่ อุรุกวัย; ผู้ชนะปัจจุบันคือ อาร์เจนตินา ประเทศที่ประสบความสำเร็จมากที่สุดในการแข่งขันคือประเทศบราซิล ซึ่งคว้าแชมป์โลกได้ถึง 5 สมัย ทีมจากทวีปยุโรปชนะการแข่งขันมากถึง 12 ครั้ง ตามมาด้วยอเมริกาใต้ 10 ครั้ง มี 5 ทีมที่เข้าแข่งขันรอบชิงชนะเลิศฟุตบอลโลกโดยไม่ชนะ ในขณะที่มีอีก 12 ทีมที่เข้าถึงเพียงรอบรองชนะเลิศ
สถิติทีมรวมทั้งหมด.
ระบบที่ใช้ในฟุตบอลโลกจนถึงปี ค.ศ. 1990 คือ 2 คะแนนสำหรับการชนะ ในการจัดอันดับนี้ทีมชนะได้ 3 คะแนน, 1 คะแนนสำหรับการเสมอ และ 0 คะแนนสำหรับการแพ้ ตามหลักการทางสถิติในฟุตบอล การแข่งขันที่ตัดสินในช่วงต่อเวลาพิเศษ จะนับเป็นการชนะและแพ้ ในขณะที่การแข่งขันที่ตัดสินโดยการยิงจุดโทษ จะนับเป็นผลเสมอ การจัดอันดับทีมจัดตามคะแนนรวม จากนั้นพิจารณาผลต่างประตูได้เสีย จากนั้นตามด้วยประตูที่ทำได้
 "ณ วันที่ ฟุตบอลโลก 2022 (29 พฤศจิกายน ค.ศ. 2022)"
เจนนา ออร์เตกา

เจนนา มารี ออร์เตกา (เกิด 27 กันยายน ค.ศ. 2002) เป็นนักแสดงชาวอเมริกัน เธอเริ่มต้นอาชีพนักแสดงเด็กและได้รับการยอมรับจากบท เจน ช่วงวัยรุ่น ในซีรีส์ตลก-ชีวิตทางช่องเดอะซีดับเบิลยูเรื่อง "เจนเดอะเวอร์จิน" (2014–2019) ก่อนได้รับความก้าวหน้าทางอาชีพหลังจากแสดงเป็นฮาร์ลีย์ ดิอัซ ในซีรีส์ทางช่องดิสนีย์แชนแนลเรื่อง "สตักอินเดอะมิดเดิล" (2016–2018) ซึ่งทำให้เธอได้รับรางวัลอิมเมจอะวอดส์ เธอยังพากย์เป็นเจ้าหญิงอิซาเบลในเรื่อง "เอเลนาออฟอาวาลอร์" ตั้งแต่ปี 2016 ถึง 2020 ด้วย
ออร์เตกาแสดงเป็นเอลลี อัลวิส ในฤดูกาลที่สองของซีรีส์ระทึกขวัญทางเน็ตฟลิกซ์เรื่อง "ยู" ในปี 2019 และรับบทนำในภาพยนตร์ครอบครัวเรื่อง "เยสเดย์ วันนี้ห้ามเซย์โน" (2021) เธอได้รับเสียงชื่นชมจากการแสดงของเธอในภาพยนตร์วัยรุ่นเรื่อง "เดอะฟอลล์เอาต์" (2021) และยังได้แสดงในภาพยนตร์เชือดสยองอย่าง "เอกซ์" และ "สกรีม" (2022) จนได้รับการขนานนามว่าเป็น "ราชินีแห่งเสียงกรีดร้อง" ต่อมาในปี 2022 ออร์เตกาแสดงเป็นเวนส์เดย์ แอดดัมส์ ในซีรีส์แฟนตาซีเรื่อง "เวนส์เดย์" ทางเน็ตฟลิกซ์
สถาบันอายุรเวทแห่งชาติ (อินเดีย)

สถาบันอายุรเวทแห่งชาติ (คำย่อ: NIA) เป็นสถาบันวิจัยการแพทย์ทางเลือกแบบอายุรเวท ตั้งอยู่ที่เมืองชัยปุระ รัฐราชสถาน ประเทศอินเดีย
ประวัติ.
สถาบันก่อตั้งขึ้นในปี พ.ศ. 2489 โดยยุคแรกเป็นวิทยาลัยเฉพาะทางด้านอายุรเวทในสังกัดรัฐบาลของรัฐราชสถาน ต่อมารัฐบาลอินเดียได้ยกระดับเป็นสถาบันอายุรเวทแห่งชาติ ซึ่งสถาปนาขึ้นในเมืองชัยปุระเมื่อวันที่ 7 กุมภาพันธ์ พ.ศ. 2519 ในฐานะสถาบันอิสระ และเมื่อวันที่ 13 พฤศจิกายน พ.ศ. 2563 รัฐบาลอินเดียประกาศว่า NIA ถือเป็นมหาวิทยาลัยในหมวดริเริ่มใหม่  ซึ่งให้บริการการสอน การฝึกอบรมทางคลินิก การทำวิจัย และการให้บริการดูแลผู้ป่วยที่มีคุณภาพในสาขาการแพทย์ทางเลือกแบบอายุรเวทในประเทศอินเดีย 
สถาบันนี้ถูกกำหนดโดยกระทรวงอายุษ  ให้เป็นหนึ่งในเก้าสถาบันระดับชาติที่จัดตั้งขึ้นในอินเดีย สำหรับการฝึกอบรมและการวิจัยเกี่ยวกับระบบการแพทย์อายุษ  สถาบันเปิดสอนหลักสูตรปริญญาตรีการแพทย์แบบอายุรเวทและศัลยศาสตร์ (BAMS), ประกาศนียบัตรบัณฑิตแพทยศาสตร์ (อายุรเวท) และประกาศนียบัตรหลังปริญญาเอก (อายุรเวท) ใน 14 สาขา
วัดกลางธนรินทร์

วัดกลางธนรินทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแป้ง อำเภอพรหมบุรี จังหวัดสิงห์บุรี
วัดกลางธนรินทร์ตั้งวัดเมื่อ พ.ศ. 2380 ในสมัยพระบาทสมเด็จพระนั่งเกล้าเจ้าอยู่หัว ชาวเวียงจันทน์ซึ่งถูกกวาดต้อนมาในฐานะเชลย ได้มาตั้งหลักแหล่งทำมาหากินอยู่ ณ ตำบลบ้านแป้งในปัจจุบัน ซึ่งอยู่ทางฝั่งตะวันออกของแม่น้ำเจ้าพระยา โดยมีพระยากลางธนรินทร์ เป็นหัวหน้าของชาวเวียงจันทน์อยู่นั้น จึงร่วมกันสร้างวัดขึ้น ร่วมกันสร้างวัดนี้ขึ้นเป็น 1 ในสี่วัด คือ วัดคู วัดกลางธนรินทร์ วัดจินดามณี และวัดพุทธาราม ได้รับพระราชทานวิสุงคามสีมาเมื่อ พ.ศ. 2435
วัดมีพระบรมธาตุเจดีย์บ้านแป้ง มีลักษณะคล้าย ๆ เจดีย์ย่อมุมไม้สิบสอง มีขนาดกว้าง 24.70 เมตร ยาว 27.40 เมตร มีลักษณะเป็นรูปทรงสี่เหลี่ยม ภายในมณฑปเป็นที่ประดิษฐานพระพุทธบาทจำลองและพระบรมสารีริกธาตุ รอบมณฑปมีเจดีย์เล็ก ๆ เรียงรายอยู่อีก 8 องค์ และวิหารคดล้อมรอบอีก 4 ทิศ บริเวณโดยรอบมีต้นโพธิ์และต้นจามจุรี (ต้นก้ามปู) ขนาดใหญ่
นิคมประชาชนชาวยูเครนในประเทศแมนจู

นิคมประชาชนชาวยูเครนในประเทศแมนจู  หรือ นิคมประชาชนชาวยูเครนในฮาร์บิน  อักษรย่อ: เป็นศูนย์กลางของชุมชนผู้มีเชื้อชาติยูเครนเพียงแห่งเดียวในภูมิภาคตะวันออกไกลในช่วงระหว่างปี พ.ศ. 2478–2488 ซึ่งได้ผนวกรวมองค์กรของชาวยูเครนทั้งหมดเข้าด้วยกัน และดำเนินการปกป้องผลประโยชน์ของผู้อพยพชาวยูเครน
ประวัติความเป็นมาขององค์กร.
นิคมประชาชนชาวยูเครนก่อตั้งขึ้นในปี พ.ศ. 2478 โดยความพยายามร่วมกันของชุมชนประชาชนชาวยูเครน สหภาพผู้อพยพยูเครน สหภาพเยาวชนยูเครน สมาคมปรอสวีตา  และอื่น ๆ อีกหลายองค์กร นิคมถูกจำกัดการดำเนินกิจกรรมตามเงื่อนไขที่กำหนดโดยรัฐบาลประเทศแมนจู (รัฐหุ่นเชิดของจักรวรรดิญี่ปุ่น)
สภานิคมซึ่งทำหน้าที่บริหารมีสมาชิกประกอบด้วย ดมือตรอ บาร์แชนกอ , มือกอลา บีลึย , อีวัน แซลุก , ยูรีย์ รอย , มือกอลา ซามาร์สกึย , แฟดีร์ บอห์ดัน , มักซึม แนแตรแบนกอ  และวาซึล แฟดอแรนกอ 
ในฤดูใบไม้ร่วงปี พ.ศ. 2479 ผู้นำกองทัพจักรวรรดิญี่ปุ่นที่ครองอำนาจในประเทศแมนจูได้เริ่มรื้อแนวปฏิบัติที่เป็นประชาธิปไตยขององค์กรแต่เดิม หลักการของการเลือกผู้นำนิคมถูกปฏิเสธ ยูรีย์ รอย ได้รับการแต่งตั้งให้เป็นผู้นำนิคม และวิกตอร์ กูเลียบกอ-กอแรตสกึย (ได้รับแต่งตั้งให้เป็นรอง ในปีต่อมา องค์กรยูเครนทั้งหมดถูกสั่งห้ามในประเทศแมนจู ยกเว้น 
ช่วงระหว่างปี พ.ศ. 2482 ถึง 2483 การเลือกผู้นำนิคมได้รับการฟื้นฟูขึ้นอีกครั้งโดย มักซึม แนแตรแบนกอ ได้รับเลือกเป็นผู้นำนิคม และสืบต่อโดยออแลกซันดร์ วิตกอว์สกึย  ในช่วงเวลาเดียวกัน ญี่ปุ่นเริ่มลดทอนกิจกรรมของ ในประเทศแมนจู
ในปี พ.ศ. 2484 วิกตอร์ กูเลียบกอ-กอแรตสกึย เข้ารับตำแหน่งผู้นำนิคม เขาเริ่มความร่วมมือกับองค์กรผู้อพยพชาวรัสเซีย และจดทะเบียนนิคมกับ "สำนักกิจการผู้อพยพชาวรัสเซีย "
ในเดือนเมษายน พ.ศ. 2487 การผ่อนปรนของผู้นำกองทัพคันโตของญี่ปุ่นในประเทศแมนจู ทำให้สามารถดำเนินการเลือกผู้นำนิคมขึ้นใหม่โดยออแลกซันดร์ วิตกอว์สกึย กลับมาเป็นผู้นำของ อีกครั้ง ซึ่งได้รื้อฟื้นแนวทางหลักในการดำเนินกิจกรรมขององค์กร โดยเริ่มค่อย ๆ กลับไปดำเนินงานตามระเบียบที่ได้กำหนดไว้
นิคมถูกยกเลิกในเดือนสิงหาคม พ.ศ. 2488 เมื่อกองทหารโซเวียตเคลื่อนเข้าสู่แมนจูเรีย นักเคลื่อนไหวของ หลายร้อยคนถูกจับกุม (รวมถึง ออแลกซันดร์ วิตกอว์สกึย, มักซึม แนแตรแบนกอ) หลายคนถูกประหาร
กิจกรรมเผยแพร่.
ในปี พ.ศ. 2477 ได้สนับสนุนการเผยแพร่รายการวิทยุกระจายเสียงภาษายูเครนในตะวันออกไกล
ในปี พ.ศ. 2479 และ 2480 เผยแพร่หนังสือพิมพ์ "ข่าวนิคมประชาชนชาวยูเครนในประเทศแมนจู"  ในเมืองฮาร์บิน จำนวน 2 ฉบับ
ดาบมังกรหยก (ละครโทรทัศน์ พ.ศ. 2521)

ดาบมังกรหยก 1978 (อังกฤษ: The Heaven Sword and Dragon Saber) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร, เวอร์ชันนี้ผลิตโดยสถานีโทรทัศน์ทีวีบี (TVB) เป็นครั้งแรก นำแสดงโดย เจิ้งเส้าชิว, วังหมิงฉวน และเจ้าหย่าจือ ออกอากาศครั้งแรกในฮ่องกงเมื่อปีพ.ศ. 2521 (1978) ได้สร้างสถิติเป็นละครฮ่องกงเรื่องแรกที่สามารถทำเรตติ้งเฉลี่ยได้ถึง 60 จุดเปิด ซึ่งเทียบเท่ากับคนดูเฉลี่ยต่อตอนเกือบ 3 ล้านคนในฮ่องกงขณะนั้น ส่งให้นักแสดงนำทั้งสามคน คือ เจิ้งเส้าชิว (พระเอก), วังหมิงฉวน (นางเอก) และ เจ้าหย่าจือ (นางร้าย) ต่างได้รับการยกย่องอย่างสูงในช่วงเวลานั้น
เนื้อเรื่อง.
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
นักแสดง (บางส่วน).
นักแสดงนำหลัก
นักแสดงนำ
เรตติง.
ได้สร้างสถิติเป็นละครฮ่องกงเรื่องแรกที่สามารถทำเรตติงเฉลี่ยได้ถึง 60 จุดเปิด ซึ่งเทียบเท่ากับคนดูเฉลี่ยต่อตอนเกือบ 3 ล้านคนในฮ่องกงขณะนั้น (กลายเป็นหนึ่งในละครที่มีเรตติงเฉลี่ยต่อตอนสูงสุดตลอดกาลในฮ่องกง) ส่งให้นักแสดงนำทั้งสามคน คือ เจิ้งเส้าชิว (พระเอก), วังหมิงฉวน (นางเอก) และ เจ้าหย่าจือ (นางร้าย) ต่างได้รับการยกย่องอย่างสูงในช่วงเวลานั้น
รีรันในฮ่องกง.
2 ครั้งทางช่องทีวีบี เจด
ออกอากาศในไทยทางช่อง 3.
2 ครั้ง ทางช่อง 3
เจฟ โลบ

โจเซฟ "เจฟ" โลบ ที่ 3 (|) เป็นนักเขียนบทภาพยนตร์และโทรทัศน์ โปรดิวเซอร์ และนักเขียนหนังสือการ์ตูนชาวอเมริกัน โลบเป็นโปรดิวเซอร์/นักเขียนในซีรีส์โทรทัศน์เรื่อง "สมอลวิลล์" และ "ลอสต์" เขียนบทภาพยนตร์เรื่อง "คอมมานโด" และ "เท็นวูล์ฟ" และเป็นผู้เขียนบทและผู้อำนวยการสร้างร่วมในรายการทีวีของเอ็นบีซีเรื่อง "ฮีโร่ส์" ตั้งแต่รอบปฐมทัศน์ในปี ค.ศ. 2006 ถึงพฤศจิกายน ค.ศ. 2008 ในปี ค.ศ. 2010 โลบดำรงตำแหน่งรองประธานบริหารของมาร์เวลเทเลวิชัน
เขาชนะอีสเนอร์อวอร์ด 4 ครั้งและชนะรางวัลวิซาร์ดแฟนอาร์ต 5 ครั้ง ผลงานหนังสือการ์ตูนของโลบซึ่งปรากฏใน ชื่อหนังสือขายดีของ "นิวยอร์กไทมส์" รวมผลงานของตัวละครหลักหลายตัวได้แก่ สไปเดอร์-แมน, แบทแมน, ซูเปอร์แมน, ฮัลค์, กัปตันอเมริกา, เคเบิล, ไอรอนแมน, แดร์เดวิล, ซูเปอร์เกิร์ล, อเวนเจอร์ส] และ บัฟฟีเดอะแวมไพร์สเลเยอร์ ซึ่งส่วนใหญ่เขาได้อำนวยการสร้างร่วมกับนักวาด ทิม เซล
ศศินา พนมธรนิจกุล

ศศินา พนมธรนิจกุล ชื่อเล่น สไมล์ (เกิดเมื่อวันที่ 4 มีนาคม 2540) จบปริญญาตรีจาก คณะมนุษยศาสตร์และสังคมศาสตร์ เอกภาษาไทย มหาวิทยาลัยราชภัฏพระนครศรีอยุธยา เธอมีผลงานเรื่องแรกคือเรื่อง อุ้มรักปาฏิหาริย์ รับบท จีรภา ปัจจุบันเธอเป็นนักแสดงสังกัดช่อง 7 เอชดี
ประวัติ.
ศศินา พนมธรนิจกุล ชื่อเล่น สไมล์ (เกิดเมื่อวันที่ 4 มีนาคม 2540) เป็นชาวจังหวัดพระนครศรีอยุธยา เธอจบการศึกษาจากมหาวิทยาลัยราชภัฏพระนครศรีอยุธยา คณะมนุษยศาสตร์และสังคมศาสตร์ เอกภาษาไทย 
เธอได้เป็นดาวมหาลัยและเธอได้ไปถ่ายแบบและแคสโฆษณา ปัจจุบันเธอได้เซ็นสัญญาเป็นนักแสดงสังกัด ช่อง 7 เอชดี
การทำงาน.
สไมล์เริ่มเข้าสู่วงการเธอได้เป็นดาวมหาลัยและการแคสโฆษณา ต่อมาจากนั้น สไมล์ ได้ไปถ่าย mv เพลง เขินเหมือนกันไหม และเธอได้มีโอกาสไปแคสที่ช่อง 7 เอชดีและเธอได้เซ็นสัญญาเป็นนักแสดงสังกัดช่อง 7 เอชดี
เวนส์เดย์ (ละครชุดทางโทรทัศน์)

เวนส์เดย์  เป็นละครชุดทางโทรทัศน์อเมริกันแนวการก้าวผ่านวัย เหนือธรรมชาติ และตลกสยองขวัญ สร้างจากตัวละครเวนส์เดย์ อาดัมส์ จาก"ครอบครัวอาดัมส์" โดยอัลเฟรด กอฟ และไมลส์ มิลลาร์ นำแสดงโดยเจนนา ออร์เตกา เป็นตัวละครหลัก และมีเกวนเดอลีน คริสตี, ริกิ ลินด์โฮเม, เจมี แม็คเชน, ฮันเตอร์ ดูฮาน, เพอร์ซี ไฮเนส ไวต์, เอ็มมา ไมเยอรส์, จอย ซันเดย์, จอร์จี ฟาร์เมอร์, นาโอมิ เจ โอกาวะ และคริสตินา ริชชี ปรากฏตัวในบทสมทบ สี่ในแปดตอนกำกับโดยทิม เบอร์ตัน ซึ่งทำหน้าที่เป็นผู้อำนวยการสร้างด้วย ละครเรื่องนี้ดำเนินเรื่องเกี่ยวกับตัวละครหลัก ซึ่งเธอพยายามไขปริศนาสัตว์ประหลาดที่โรงเรียน
ก่อนหน้านี้เบอร์ตันเคยร่วมงานกับ"ครอบครัวอาดัมส์" ถึงสองโปรเจ็กต์ด้วยกัน คือ ภาพยนตร์ปี ค.ศ. 1991 และภาพยนตร์แอนิเมชั่นสต็อปโมชันที่ถูกยกเลิก ในเดือนตุลาคม ค.ศ. 2020 มีรายงานว่าเขากำลังถ่ายทำละครโทรทัศน์ ซึ่งต่อมาได้รับคำสั่งจากเน็ตฟลิกซ์ การถ่ายทำเกิดขึ้นในโรมาเนีย ระหว่างเดือนกันยายน ค.ศ. 2021 ถึงมีนาคม ค.ศ. 2022 "เวนส์เดย์" เข้าฉายรอบปฐมทัศน์เมื่อวันที่ 16 พฤศจิกายน ค.ศ. 2022 และออกอากาศทางเน็ตฟลิกซ์ ในวันที่ 23 พฤศจิกายน โดยได้รับคำวิจารณ์เชิงบวกจากนักวิจารณ์ที่ชื่นชมการแสดงของออร์เตกา
"เวนส์เดย์" เข้าฉายวันที่ 16 พฤศจิกายน ค.ศ. 2022 และออกอากาศทางเน็ตฟลิกซ์ในวันที่ 23 พฤศจิกายน โดยได้รับคำวิจารณ์เชิงบวกจากนักวิจารณ์ที่ชื่นชมการแสดงของออร์เตกา ภายในสามสัปดาห์หลังจากเปิดตัว ละครเรื่องนี้กลายเป็นละครภาษาอังกฤษที่มีผู้ชมมากที่สุดเป็นอันดับสองของเน็ตฟลิกซ์ ได้รับการเสนอชื่อเข้าชิงรางวัลลูกโลกทองคำ 2 สาขา ได้แก่ ละครโทรทัศน์ยอดเยี่ยม – ละครเพลงหรือตลก และนักแสดงนำหญิงยอดเยี่ยม – ละครโทรทัศน์เพลงหรือตลกสำหรับออร์เตกา ในเดือนมกราคม ค.ศ. 2023 ละครได้รับการประกาศการสร้างต่อในฤดูกาลที่ 2
เรื่องย่อ.
เวนส์เดย์ (เจนนา ออร์เตกา) ถูกไล่ออกจากโรงเรียนมัธยมแห่งหนึ่ง หลังจากที่เธอปล่อยปลาปิรันย่าลงสระว่ายน้ำของโรงเรียน ในขณะที่ยังมีทีมโปโลน้ำกำลังทำการฝึกซ้อมอยู่ เพื่อแก้แค้นที่พวกเขาได้แกล้งพักส์ลีย์ (ไอแซค ออร์โดเนซ) น้องชายของเธอ ทำให้พ่อแม่ของเธอ โกเมซ (หลุยส์ กุซมัน) และมอร์ติเซีย อาดัมส์ (แคทเธอรีน ซีตา-โจนส์) ได้ย้ายเธอไปเรียนที่เนเวอร์มอร์อคาเดมี ในเมืองเจริโค รัฐเวอร์มอนต์ ซึ่งเป็นโรงเรียนสำหรับคนที่สังคมไม่ยอมรับ ซึ่งครั้งหนึ่งพ่อแม่ของเธอเคยเรียนที่นี่ บุคลิกที่เย็นชา ไร้อารมณ์ และธรรมชาติที่ท้าทายของเวนส์เดย์ ทำให้เธอเข้ากับเพื่อนร่วมโรงเรียนได้ยาก ซึ่งเธอนั้นไม่ชอบอาจารย์ใหญ่ของโรงเรียน (เกวนเดอลีน คริสตี) อย่างไรก็ตาม เธอค้นพบว่าเธอมีความสามารถทางจิตที่ช่วยเธอไขปริศนาคดีฆาตกรรมในท้องถิ่นได้
ในวัฒนธรรมสมัยนิยม.
หลังจากเปิดตัว "เวนส์เดย์" การเต้นของเวนส์เดย์ อาดัมส์จากในละคร แฟนคลับได้ตัดต่อวิดีโอเข้ากับเพลง "บลัดดีแมรี" ของเลดีกากา ทำให้เกิดไวรอลวิดีโอบนติ๊กต็อก โดยมีคิม คาร์เดเชียน, เอมีเลีย ไดโมลเดนเบิร์ก, มารีนา ไดอามานดิส, มาดอนนา และรวมไปถึงกากาเองก็เข้าร่วมเทรนด์ด้วย ส่งผลให้มีการเล่นเพลงเพิ่มขึ้นอย่างมากบนสปอติฟาย และสตรีมแบบออนดีมานด์ในสหรัฐอเมริกาเพิ่มขึ้น 415 เปอร์เซ็นต์ในสัปดาห์หลังจากละครออกฉาย
เจมเบ

เจมเบ (อักษรโรมัน: djembe, jembe, มานินกา: "jembe" [dʲẽbe], อักษรอึนโก:) เป็นเครื่องประกอบจังหวะที่มีต้นกำเนิดในแอฟริกาตะวันตก ลักษณะเป็นกลองรูปถ้วย ตัวกลองทำจากไม้เนื้อแข็ง เช่น เลนเก ("Afzelia africana") จัลลา ("Khaya senegalensis") และดูกูรา ("Cordyla africana") หนังกลองทำจากหนังไม่ผ่านการฟอกซึ่งส่วนใหญ่เป็นหนังแพะ ขึงด้วยเชือก เส้นผ่านศูนย์กลางระหว่าง 30–38 เซนติเมตร (12–15 นิ้ว) สูง 58–63 เซนติเมตร (23–25 นิ้ว) และหนัก 5–13 กิโลกรัม (11–29 ปอนด์) ขึ้นอยู่กับขนาดและวัสดุที่ใช้ เจมเบส่วนใหญ่มีเส้นผ่านศูนย์กลางระหว่าง 33–36 เซนติเมตร (13–14 นิ้ว) และขนาดกลางมีน้ำหนัก 9 กิโลกรัม (20 ปอนด์) ชื่อเจมเบมาจากวลีในภาษาบัมบารา "Anke djé, anke bé" แปลว่า "ทุกคนมารวมกันอย่างสันติ"
เจมเบมีที่มาจากจักรวรรดิมาลี เมื่อประมาณ ค.ศ. 1230 สันนิษฐานว่ารูปถ้วยของกลองพัฒนามาจากครก ซึ่งเป็นอุปกรณ์เตรียมอาหารที่ใช้แพร่หลายในแอฟริกาตะวันตก การเล่นเจมเบจำกัดอยู่ในหมู่ชนพื้นเมืองจนกระทั่งการให้เอกราชแอฟริกาช่วงคริสต์ทศวรรษ 1950 เมื่อโฟเดบา เคตาก่อตั้งเลบัลเลแอฟริแกง ("Les Ballets Africains") ในประเทศกินีเพื่อแสดงการเต้นรำดั้งเดิมของแอฟริกาในประเทศต่าง ๆ หลังจากนั้นในช่วงคริสต์ทศวรรษ 1960–1980 มีนักเล่นเจมเบจำนวนมากที่ย้ายไปอยู่ประเทศตะวันตกและเริ่มสอนการเล่นเจมเบ นอกจากนี้สารคดี "Djembefola" โดยโลร็อง เชอวาเลียในปี ค.ศ. 1991 ยังมีส่วนทำให้เจมเบเป็นที่รู้จักในวงกว้าง
เจมเบเป็นกลองที่สร้างเสียงได้หลากหลาย เสียงพื้นฐานมี 3 เสียง ได้แก่ bass, tone, slap (ต่ำ, กลาง, สูง ตามลำดับ) เสียงต่ำมาจากการตีตรงกลางหนังกลอง ส่วนเสียงกลางและสูงมาจากการตีใกล้ขอบกลอง เจมเบเป็นกลองที่ให้เสียงดังมากจนได้ยินชัดเจนเมื่อเล่นร่วมกับเครื่องดนตรีอื่น ชาวมันดินกากล่าวว่าผู้เล่นที่มีความสามารถคือผู้ที่ทำให้เจมเบ "พูดได้" กล่าวคือทำให้ผู้ฟังมีอารมณ์ร่วมขณะเล่นเจมเบ ตามธรรมเนียมมีเพียงผู้ชายเท่านั้นที่เล่นเจมเบ ขณะที่ผู้หญิงจะเล่นเพอร์คัชชันอื่น ๆ เช่น เชเกเร กาชีชี การิกนัน ในปัจจุบันยังถือเป็นเรื่องยากในการพบเห็นผู้หญิงเล่นเจมเบ และหญิงชาวแอฟริกามักแสดงความประหลาดใจเมื่อเห็นนักเล่นเจมเบที่เป็นผู้หญิง